Այսօր հայ զինվորը գաղափարական իմաստով իր թիկունքում ունի հայկական բանակի բազմահազարամյա օրինակելի պատմություն, որի շարունակական գոյությունը, ցավոք, երբեմն, նույնիսկ տևական ժամանակաշրջան, ընդհատվել է, երբ կորցրել ենք մեր պետականությունը: Հայկական բանակի փառահեղ անցյալի մասին վկայում են թե՛ մեր և թե՛ օտար հնագույն սկզբնաղբյուրները: Հայ զինվորը պետք է հպարտ լինի սրա համար և մեր բանակի տարիքը չափի ո՛չ թե երկու տասնամյակով, ինչպես ընդունված է այսօր պաշտոնական փաստաթղթերում (այդպես է հուշում նաև մեր բանակի անվանումը` Հայկական բանակ), այլ հազարամյակներով, ինչպես սովորեցնում է մեր պատմությունը: Ուզում եմ որ հատկապես զինվորնե՛րդ սա լավ հասկանաք: Իսկ ՀՀ բանակի տարիքը, այո, համաձայն եմ, երկու տասնյակից փոքր-ինչ ավելի է: